सोने के भाव में गिरावट, जानिए आज का भाव | Business News in Hindi
Updated Feb 09, 2018 | 13:19 IST | टाइम्स नाउ डिजिटल
मल्टी कमॉडिटी एक्सचेंज में अप्रैल की आपूर्ति वाला सोना 89 रुपए यानी 0.30 प्रतिशत गिरकर 30,018 रुपए प्रति 10 ग्राम रह गया।
वैश्विक स्तर पर सोना चार सप्ताह के निचले स्तर पर है।
नई दिल्ली: विदेशी बाजारों में नरमी तथा बिचौलियों की स्थिति में कटौती करने से आज वायदा कारोबार में सोना 89 रुपए गिरकर 30,018 रुपए प्रति 10 ग्राम पर आ गया। मल्टी कमॉडिटी एक्सचेंज में अप्रैल की आपूर्ति वाला सोना 89 रुपए यानी 0.30 प्रतिशत गिरकर 30,018 रुपए प्रति 10 ग्राम रह गया। इसमें 170 लॉट का कारोबार किया गया।
इसी तरह जून आपूर्ति वाला सोना 82 रुपए यानी 0.27 प्रतिशत गिरकर 30,165 रुपए प्रति 10 ग्राम रह गया। इसके महज 11 लॉट का कारोबार किया गया। विश्लेषकों ने कहा कि वैश्विक स्तर पर सोना चार सप्ताह के निचले स्तर पर गिर जाने, अमेरिका में ब्याज दर में बढ़ोत्तरी के अनुमान से डॉलर के मजबूत होने तथा बिचौलियों की स्थिति में कटौती से वायदा कारोबार में सोना नरम हुआ है।
वैश्विक बाजारों में सिंगापुर में आज सोना 0.10 प्रतिशत गिरकर 1,317 डॉलर प्रति औंस पर आ गया।
सोने के भाव में गिरावट, जानिए आज का भाव Description: मल्टी कमॉडिटी एक्सचेंज में अप्रैल की आपूर्ति वाला सोना 89 रुपए यानी 0.30 प्रतिशत गिरकर 30,018 रुपए प्रति 10 ग्राम रह गया। Times Now